OpenLLM-France/wikimedia huggingface dataset:
# Sonic cuzullo da dimi

Oberennoù damheñvel pe handelvoù all zo ivez, gwelout Sonig Kuzuilho da dimi.
| ◄ Ar verc’h hag ar vamm | Sonic cuzullo da dimi | Ann tiègez mad ► |
Tostaët, tud iaouanc, tostaët, me ho ped,
Ha me disclerio d’ac’h en pe stad a vewet.
 C’hui n’oc’h met trahisserrien, gaoudisserrien merc’hed,
Lâret a ret ho c’haret, coulzgoude na ret ket.
 Na pa ve eun den iaouanc o comz euz he dous coant,
He doc war gostez he benn, dirazhi o parlant ;
 He doc war gostez he benn, o parlant dirazhi,
Mar gall cât he amitie, ober rei goap anezhi.
 Lakit-ewez, ma dousic, evidoc’h beza coant,
Arrife ’n amour Cupidon, ’zo ’n amour puissant ;
 E c’honefe ho calon, eneb d’ho polonte vad;
Piou bennac ho car fidel, na ret ket out-han goap.
 Caret heb bea caret ’zo criz ha dinatur,
Dont a rer da goll amzer ha caout displijadur.
 M’ho ped, tado ha mammo, pere ’vag bugale,
’N han’ Doue n’ho dimêt ket d’ann neb ’n blijo ket d’hê,
 Pe cometfet eur pec’hed, ar brasa ’zo er bed,
Lacad daou en eur guele ha na en garont ket.
 M’ho pije lezet ho merc’h da vont ’n he fantazi,
Dije bet eun den iaouanc ’vije joaüs ’velt-hi;
 Ha brema ’c’h eus-hi roët, hac hi n’ ket contant:
Gwell’ ê carantez fidel eget aour hac arc’hant.
Plouaret. — 1870.
# Sonig Kuzuilho da dimi

Oberennoù damheñvel pe handelvoù all zo ivez, gwelout Sonic cuzullo da dimi.
| ◄ Ar Verc’h hag ar Vamm | Sonig Kuzuilho da dimi | Ar Pried evel n’eus ket ► |
* Didosteet, gwerzed yaouank, inkontinant, me ho ped,
* Me disklerio, gant chenchamant, petore stad e vewet.
TRADUCTION. — Ecoutez, jeunes garçons, incontinent (tout de suite) je vous prie — Je vous apprendrai, sans changement, en quel état vous vivez.
Recueilli à Kermaria-Sulard. Phono Y. le Moal.
# Soniou Feiz ha Breiz

Pajenn
# Sonig Kawel (2)

Oberennoù damheñvel pe handelvoù all zo ivez, gwelout Sonic cawel (bin baon cloho).
| ◄ Maro al laouenan | Sonig Kawel | Ar Yarig ► |
* Binv ! banv ! kloc’ho !
* Piou ’zo maro ? Jegou Begou,
* Gant eur c’horfad goadigenno.
* Pelec’h vo douaret ?
* En kornig ar vered,
* ’lech ma kac’h an evned !
TRADUCTION. — Binv ! Banv ! Cloches ! — Qui est mort ? Jegou Bégou, — D’une ventrée de boudins, — Où sera-t-il enterré ? — Dans un coin du cimetière, — Où les oiseaux ﬁentent.
Chanté par M. Yves Berthou, Pleubihan.
* Berdi, berdan :
* Kloh bras Melrand.
* Maru e Kaudan,
* Ar en trezeu,
* Get é gorvad goedigenneu !
* Ema er mestr ar lein en ti,
* E hadein kerh d’er brandi ;
* Hag er vateh é lost er hreu,
* E holhein peligeu,
* Hag er vestrez en he gule
* E krial forh d’hé bugalé !
TRADUCTION. — Berdi, berdan : — La grande cloche de Melrand. — Mort est Caudan, — Sur le pas de la porte, — Avec sa ventrée de boudins ! — Le maître est sur le haut de la maison, — Semant de l’avoine pour les corbeaux, — Et la servante au fond de l'écurie, — Lavant les bassins, — Et la maîtresse dans son lit, — Criant fort après ses enfants !
Chanté par Mme Loeiza Herrieu, Languidic.
# Sonik

| ◄ Dispenn (ou Dispign) ar C’haz | Sonik | Berceuse et Jeu ► |
* Me n’am euz biskoaz laret gaou,
* Mes bremazonn me laro daou.
* Me oa bet ann de all en Goudlin,
* Hag a weliz ann er o tenna lin ;
* Hag al logoden hag ar raz
* O tougen lin war ar c’hravaz
* Ha c’hoaz a lere al logoden d’ar raz
* Lakat war n’hi, hag a dougje c’hoaz.
* Neuze weliz ar cheveulek
* Gant-han eur c’horn — butun’n he veg,
* Hag eur gontell gant-han’n he dorn
* O traillan butun da lakat’n he gorn.
* Neuze weliz al louarn,
* Gant-han’n he benn eur brid-houarn,
* O tremen dre eur bagad polizi
* Hep na redaz war-lerc’h hini.
* Ha neuze weliz ar blei
* Gwisket en voulons hag en sei
* O lampad dreist da gleut al lannek,
* ’N he c’henou eur marc’h hag eur gazek,
* Neuze weliz al logoden-dall
* ’Tougen ar bed-man hag ar bed all,
* Ha c’hoaz a lere al logoden gez
* N’ da ket treo-’wac’h deuz he bec’h.
* Neuze weliz al laouenan,
* A lar ann dud n’e ket bihan,
* O skrapat gand he ivino
* C’hesa tol Treger en Goelo.
* Neuze weliz war dour Runan
* Ann tad-moualc’h ’kludan ar vran,
* Ha lost ar bik war ann dresen ;
* Cheutu achu ma c’hanoen.
Chanté par le docteur Geffroy.
# Sonig amourousted

Oberennoù damheñvel pe handelvoù all zo ivez, gwelout Sonic amourousted.
| ◄ War ar stank | Sonig amourousted | Er Gerig wen, traon ar mene ► |
* Pa oan en em studi, o kontempli ar bed,
* Me ’remerkas eur poent a drouble ma spered,
* Me ’remerkas eur poent a drouble ma spered.
TRADUCTION. — Lorsque, au cours de mes études, je me mis à contempler le monde, — Je remarquai un point qui me troublait l’esprit.
Eadem.
# Sonig ar C’havr

Oberennoù damheñvel pe handelvoù all zo ivez, gwelout Sonic ar c’havr.
| ◄ An danvad pen-gornik | Sonig ar C’havr | Kaz Nicolaz ► |
* Didostait, koz ha yaouank, da glevet eur zetans ;
* Deut da glevet son ar c’haor ; mont a ran d’he c’homans.
TRADUCTION. — Approchez, vieux et jeunes, pour entendre une sentence ; — Venez entendre la chanson de la chèvre ; je vais la commencer.
Chanté par P. Coat, Boharz. Phono Crocq.
# Sonig Kawel (1)

Oberennoù damheñvel pe handelvoù all zo ivez, gwelout Kouskit buan, ma bugelig.
| ◄ Ar c’hont Gwilhou | Sonig Kawel | Ar Grampouezerez ► |
* Kousket, ma bihan,
* Ha me a gano d’ac’h,
* Da c’hortoz ho mamm,
* Da rei ar bronig d’ac’h.
TRADUCTION. — Dormez, mon petit, — Et je vous chanterai, — En attendant que votre mère — Vous donne le petit sein.
Chanté par Marie-Cinthe Toulouzan, Port-Blanc.
* Selaouet, ma bihanik,
* Ha me a gano d’ec’h,
* Da c’hortoz ho mammig,
* Da rei ar bouig d’ec’h.
TRADUCTION. — Ecoutez, mon cher petit, — Et je vous chanterai — En attendant que votre petite mère — Vous donne le petit sein.
Chanté par Mme Lajat, Skrignak. Phono F. Vallée.
* Kousket buhan, ma bihan,
* Ha me a gano d’ec’h ;
* Pa zeuio d’ar ger ho mamm,
* E roio bronnig d’ec’h.
TRADUCTION. — Donnez vite, mon petit, — Et je vous chanterai ; — Quand votre mère reviendra à la maison, — Elle vous donnera son petit sein.
Chanté par Yves Menguy, Pleven.
# Guirionéeu ag er Religion/Chapistr 69

| ◄ Ag er sacremant a bénigen. Aviseu eid er govézion. | Ar er govézion sacrilége. | Ne zelier quet dougein er govézion na pêllat doh-t-hi.  ► |
I. Disprisein e hrér er sacremant a bénigen sel gùéh ma cuhér doh er hovézour ur péhèd marhuel a béhani hun nès hanàuedigueah é omb cablus, pé a pe ne vennér quet qùittat ur péhèd hag én hur behé-ean covesseit ; rac er péhedeu n’en dint quet pardonnet dré ur govézion troeit èl-cé, hag hum rantein e hrér cablus ag ur péhèd aral, de larèt-é, gobér e hrér ur sacrilége ; torfæt, el liessan, brassoh eid er péhedeu hur boé de larèt. Gobér e hrér hoah ur sacrilége aral, a pe guemuniér ér stad-cé. Hui e zizolehé er goulieu ag hou corv d’ur médecinour, eit mirèt a gol hou puhé, perac e hoès-hui méh é tizolein er goulieu ag hou cousciance eit salvein hou ç’inean ? Hàg ean e hellér bout gùelleit a pe ne vennér quet disclæriein é zroug ? Red-é gronce covessat d’er bihannan hou péhedeu marhuel, a pe hellet er gobér, aveit bout pardonnet a nehai, pé losquein én ihuern épad un éternitè : choéget, Doué n’en dès chet dihue gonz.
II. Dihoallet enta ag hum lezel de vout gouniet guet er méh, a p’hum lausquér de vout feahet guet-hou, en hum accourcér a nebedigueu doh er sacrilégeu ; a pe vehoh accourcet doh er sacrilégeu, ne hellehoh bout é stad erbet maleurussoh na poéniussoh : er rebreicheu ag er gousciance, péré e héli er sacrilége, e zou èl ur bourreàu é piquein noz ha dé él léh tinérran ag er galon. En diaul e bourfit ag er stad-cé eit doug un inean d’en discouragemant, hag aveid hi zrompein, ean e ra dehi de gredein n’en dès chet mui a espérance aveit-hi. Ér stad-cé a dihoeldæt hag a néhance péhani e rant er vuhé annéus, é collér confiance é maleleah Doué hag en hum daulér de bep sort fallanté, emé sant Thomas. Én tu aral, a pe sellér doh er marhue ha doh jugemant en Eutru Doué, en éternité hun taul d’er scont ha d’el lorh. Ah ! na truhèquet ur stad eid un inean bout tourmantet èl-cé, n’hi dès na peah na repos, hag hi e zoug èl-cé, dré hé malice, hé droug hag hé ihuern guet-hi ! Er remèd de zrougueu quer bras, e zou covessat é béhedeu hag é sacrilégeu guet confiance hag humilité. N’en dé gùel, e lar sant Augustin, disclæriein é béhedeu hag andur er méh ag ur momand dirac un dén a garanté, quêntoh eit bout goleit ag ur méh disconfortus é jugemant en Eutru Doué, dirac en ælèd hag er bed abéh.
1° M’em bou perpet scont é raug er govézion særilége. — 2° Aveit parrat doh er maleur-zé, me govessei ol me féhedeu hemb digaré erbet, hemb clasq ou hresquein nac ou bihannat ; me houlennou guet Doué ur hæ carantéus hag er volantè vad ne yein mui dehai. — 3° Anfin mar e mès groeit ur govézion fal benac, dré ma ne mès chet laret erhat me féhedeu, pé rac ne mès chet bet quæ en devout ou groeit na volanté vad de changein, me larou me foén d’em hovézour ha me héliou é aviseu. — Men Doué, pardonnet-mé ag er bihan pourfit e mès tennet beta bermen ag ur sacremant é péhani é hret splannein hou madeleah hag hou misericord.
# Guirionéeu ag er Religion/Chapistr 72

| ◄ Er gontrition hag er ræsonieu ar béré é teli nehi bout diazéet. | Eit gobér ur govézion vad, red-é en dout er volanté vad de changein a vuhé. | Petra e zeli gobér er ré e gouéh perpet ér memb péhedeu veniel.  ► |
I. Ur huen péhani e zoug dil ha bleu e zou ur gaër a huen ; mæs ma ne zoug quet a fréh, n’en dé quet ur huen vad, ne vérit nameit en tan. A p’en d’oh é covessat, hui e hra promesseu caër, quement-cé e zou dil ha bleu ur huen ; mæs ma n’en dès chet a fréh a bénigen nac a changemant, n’en d’oh nameit ur huen marhue. Hui ou hanàuou dré er fréh e zougant, e lar Jesus-Chrouist.
Dré er govézion, hui e hra profession ag hou crechéneah hag ag hou fé ; mæs de betra é chervige d’hou fé er govézion-zé e hret, ma ne changet a vuhé ? Ne houyet hui erhoalh, e lar sant Jacq, penaus er fé hemb œvreu e zou ur fé marhue, èl m’en dé marhue ur horv é péhani n’en dès chet mui a inean ? Petra e zeliet-hui enta chongeal ag hou covézioneu ?
II. Covessat e hrér eid en devout er pardon ag é béhedeu dré er guirieu a bardon e lar er bélêg, péhani e zalh léh Jesus-Chrouist ar en doar : mæs hà hui e yehé beta credein penaus Doué e bardon péhedeu ne vennér quet qùittat ? Hà desirein e hrér qùittat péhedeu e vennér hoah gobér ? Hà n’en dé gùir larèt é vennér perpet ou gobér, a p’ou groér perpet quen æz goudé el quênt er govézion ? Laret amen er huirioné, péh péhèd e hoès-hui qùitteit ? Doh péh occasion e hoés-hui pêlleit ? Hà hui e hoès reparet er goal scùir hou poé reit, er goal gonzereaheu hou poé laret, ol hou laironcieu hou poé groeit, hà hui e hoès réglet hou puhé hag hou fameil ? Péh sort changemant e huélér én-oh-hui ?
Hui e laré penaus é vennoh changein, ha hui e hoès ean bet gratteit de Zoué ; mæs hou volanté hà hi e zou bet gùir ? Bout e zou perpet léh de zougein a pe ne hrér quet er péh e zou bet gratteit. Larèt é vennér changein, ha bihuein perpet ér memb stad, e zou clasq ur seblant a salvedigueah ; mæs hum zannein e hrér èl-cé quêntoh, ha gobér e hrér goab a Zoué. Hennéh, e lar sant Augustin, e zou ur goapér hag ur faus pénitant, péhani e zalh d’hobér er péh en doé casseit ha gratteit qùittat eit perpet. Péguement a dud e vou souéhet én ær ag er marhue, a pe demalou Doué dehai quement a govézioneu groeit hemb volanté vad de changein a vuhé.
1° Anfin ne hrein quet mui a bromesseu hemb ur gùir volanté de changein a vuhé. — 2° Hum virèt e hrein enta a vremen doh er péh e mès quel liès gratteit. — Pardonnet-t’ein, ô men Doué ! er goal govézioneu e mès bet groeit dré vihan a volanté vad, ha secouret-mé de hobér èl aben er ré e mès groeit fal, revé aviseu en hani e hoès carguet d’em lacat én hent ag er salvedigueah.
# Breiz (Yann-Vari ar Yann)

* BREIZ
* Kentoc’h mervel eged en em vastare !
* « Daoubleget war ma fenn-baz evel eur baourez dall,
* E oann o vont gand ann hent, marc’heduz braz ba fall,
* Hag e lavaren zioulik, daelou em daoulagad :
* — Doue !… me zo enn dilez evel eunn emzivad.
* « Deiziou kaer, pelec’h oc’h-hu ? Pelec’h oc’h-hu, iec’hed ?
* Bugalez karantezuz, ar c’hrenva euz ar bed,
* Emgannou, stourmou trouzuz, gened ha madou braz,
* Eet oc’h holl gand ann avel !… Eun dismantr ounn, siouaz !
* « A wechou en em reudann dindan ma flaneden,
* Ha kerkend all e welann berniou enebourien
* War gein dragoun ruz Marzin, zavet gant-o o dourn,
* Ha ker spountuz da weloud hag ann tan enn eur fourn.
* « Neuze e rann ar maro hag e savann goude ;
* Gouliet, nann mastaret, e kerzann adarre ;
* Goude ar glao ar zec’hour, goude ar bed ann env,
* Rag ar Feiz hag ann enor gan-in-me a zo krenv.
* « Mar d-eo truezuz ma stad, evit mezuz ne-ket.
* Rak mar d’ounn bet diskaret, flastret ha diwisket,
* Eo bet stenn ma gwazied ha tomm d’ann enebour !
* Nikun euz ma gwenn galed n’eo bet morse traitour.
* « E desped d’am holl galoun, d’am nerz vraz ha dispar,
* Gand ann amzer ounn boutet enn hent du ar glac’har ;
* Ne d-ounn me ken, siouaz d’in ! nemed eur vogeden
* Kaset du-man ha du-hont, evel eur goumoulen.
* « Koulskoude, pa sellann mad, e welann c’hoaz ar mor
* O tont enn eur grozmola betek treuzou ma dor ;
* Gerek braz ha dero koz a zo bepred em c’hreiz…
* — Groac’h koz, en em frealzit : ho hano a zo Breiz ! —
* « Ia, ma Doue benniget ! enn desped d’am c’hozni,
* Pa glevann lavarout : Breiz ! ma gwad a oar bervi ;
* N’ounn ket maro c’hoaz eta ; ma bugalez nec’het
* O devoa great, e Kemper, eur bez d'in re abred !…
* « Ma iez a zo beo ivez e genou ar Vreiziz,
* E desped da valloziou ann dud nai hag iskiz ;
* Pa varvo ar iez kaer-ze, ez aio kuit ar Feiz :
* Kenavo d’al lealded a zo hirio e Breiz.
* « Pebez iez eo ma hini ! Leromp, enn eur dremen,
* Eo nerzuz evel ann taol, kaled ’vel ann diren ;
* Mad eo da c’hourc’hemenni ha mad da frealzi,
* Kun ha treng eo pa gerer, n’ez euz ket evel-t-hi.
* « A viskoaz em euz ar vrud da gaout eur penn kaled ;
* Ma giziou koz a garann ha n’o dilezinn ket ;
* Ar Brezouneg hag ar Feiz gan in-me a choumo
* Keid ha ma vo mor em zro, em c’hreiz mein ha dero.
* « Stourmet em euz aliez, morse n’ounn bet trec’het ;
* Taoliou dourn ha taoliou baz em euz bet ha roet ;
* Hogen Kezar ar mac’her a oa eur c’houezaden :
* Skubet hon euz he roudou ; ni zouj d’ar C’Hrist hepken.
* « Dourn Doue a zo war-n-ounn hag a vo da viken ;
* Ma c’hereg ha ma aotchou a vezo ato gwenn ;
* Kaer en devezo c’houeza avel ann iferniou,
* Doue, ar Feiz, ar Frankiz, o do hor c’halonou.
* « Dre ma ioul ec’h ounn staget : tavomp war gement-se…
* Mar-d-eo kaled ma douar, me zo kaled ive !
* Envor ma sked tremenet a vo ato em fenn,
* Ha d’ezhan em euz miret eur c’hleze, eunn delenn ».
* Gwengam, e viz Ebrel 1867.
# Breizh-Izel

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Breïz-Izel, gant Fañch an Uhel
* Breiz-Izell, gant Fañch an Uhel
* Breiz-Izel, gant Gab Milin
* Breiz-Izel, gant Erwan-Vari Gwazdoue
Sellout ivez ouzh :
# Breudeur ni ’glev ho klemmou

Oberennoù damheñvel pe handelvoù all zo ivez, gwelout Cantique des Missionnaires.
| ◄ Salud deoc’h Iliz ma farroz (Gouel an Iliz) | Breudeur ni ’glev ho klemmou (Breuriez ar feiz) | O devez leun a joa (Evit an eurejou) ► |
* Breudeur, ni glev ho klemnou eus an tu all d’ar mor ;
* D’ho mouez ha d’hoc’h ezommou hon c’halon ’zo digor :
* Ni a roio aluzen evit sikour ho pro,
* Ni a savo beleien, ha d’eoc’h ni o c’haso.
* C’houi hag a zo kristenien, ha na glevit-hu ket
* Eur vouez ’zo leun a anken, e pevar c’horn ar bed ?
* Selaouit holl hon pedenn, hon c’hlemmou truezus,
* Selaouit petra c’houlenn ho preudeur gwalleurus.
* Kristenien a Vreiz-Izel, ho pet truez ouzimp :
* An eürusted eternel, an Nenvou a fell d’imp,
* Rak ni ’zo war an douar tud paour hag emzivad,
* N’ anavezomp, c’houi hen goar, na Jezuz nag e Dad.
* Gwechall pell diouz sklerijenn, pell diouz lezenn Doue,
* Er memes tenvalijenn ho pro a oa ive(z) ;
* Mil bennoz d’an ebestel ’deus ho kelennet-c’houi,
* Grit kemend-all, tud santel, breman evidomp-ni.
* C’houi breman ’zo eürus p’hoc’h eus ar sklerijenn
* Hag eur Feiz ken prizius ; ho pro a zo kristen.
* Hag ar sklerijenn gaer-se n’hallfe biken koueza,
* Mar deut dre ar garantez en ho touez d’he maga.
* Ma ’n deus Jezuz lavaret na ankounac’ho ket
* Eur werennad dour roet d’ho preur en e sec’hed,
* Petra ’dalvo, kristenien, ar gwenneg binniget
* ’vo gantan da virviken eneou kalz prenet.
* Ra zeuy Doue da nerza kement misioner
* A zeuio betek aman, en ano hon Salver ;
* D’eoc’h ivez, bennoz Doue, kristenien, hon rekour,
* ’vit rei gant gwir volontez ho kwenneg d’hon sikour.
* Deut eta beleg yaouank, kuitait mamm ha tad,
* Daoust d’an daerou puilh ha stank a skuilh ho taoulagad ;
* Kuitait ho Preiz-Izel… Pegoulz viot gwelet
* O prezeg an Aviel e bro ar baganed ?
* Nevez deut ha yaouank-tre, kalz aman ’rank mervel ;
* Met gounit ’ra o ene ar vuhez eternel.
* Roudou o zreid binniget ’chom merket en hon bro,
* Ra zeuio c’hoaz Bretoned, kalz c’hoaz henvel outo.
* Tud feal, a wir galon, o welout o foaniou,
* Skoazellit hon mision, savit d’imp ilizou ;
* Degasit skoliou kristen d’imp ha d’hon bugale,
* Ni ’bedo evit goulenn warnoc’h bennoz Doue.
* Ha c’houi misionerien ganet e Breiz-Izel,
* Gant ar maro diskaret e-kreiz ar broiou pell,
* Eus ar Baradoz pedit ’vit Breuriez ar Feiz,
* Goulennit ma chomo start ar feiz kristen e Breiz.
# Breizad bepred !

| ◄ Me gar va Breiz-Izel | Breizad bepred ! | Hirvoudou ha Peden ► |
D’am mignoun Al Louet, Mestr-Skol
* Hag e zafen da benn ar bed
* Gand Breiz va c’halon vo bepred.
* 2
* An heol, gwir eo a wel broiou
* E lec’h euz muioc’h a vadou.
* 3
* E Paris traou brao a weler,
* En he skoliou kalz a zesker ;
* 4
* Mesk ar Saozoun oun bet ive ;
* Ni zo paour dirak ar re-ze.
* 5
* En oll leac’hiou forz pegen kaer,
* Va spered a nije d’ar ger.
* 6
* Beteg Rom zoken ez oun bet,
* Ha Breiz n’em beuz ankounac’haet.
* 7
* Va daoulagad glaske al lann,
* Ar parkeier leun a valan.
* 8
* Na welen mui ar c’haer bragou
* Ho deuz miret d’eomp hon tadou.
* 9
* Na gleven ken nemed gallek,
* Ha tamm ebed a Vrezounek.
* 10
* Na gleven mui ar marvaillou
* A lar d’eomp e Breiz hor mammou.
* 11
* Va c’halon a lamme em c’hreiz
* Gand hast da zistrei da vro Breiz.
* 12
* E Breiz brema me a jommo
* Beteg an deiz euz va maro.
* 13
* Fellout ra d’in e Breiz-Izel
* Beva gwir Vreizad ha mervel.
* 14
* Ha beteg penn me labouro
* Evit va Breiz, evit va bro.
* 15
* M’am bezo gand ar C’halloudek
* Gopr an dud vad ha kalounek.
# Breizis da Gornwallis

* MOEZIO GWASED.
* Deût mad oc’h en hon touez, breudeur a vro Cornwall !
* O touar neus douged hon gour-dado gwech all
* O kwe neus gwaskeded hûn ho bugaligo.
* Deut mad oc’h en hon touez ! Deus an eil Vreiz d’eben
* Kassomp kevred moezio hon c’halono laouen
* Dreist ar morio ledan, a dreus ar meneio.
* III.
* Eur plac’h Iaouank.
* Chomet hir amser pell deus e vro,
* Ma tosta eur bugel d’ar ger,
* E galon a drido, pa welo
* E vam tont d’hen digemer.
* E vam gez ! gant hast d’hen briata
* Na zant mui poez he blavezio.
* Ac hen kerkent a stag da wela,
* Gwelan druz ! mæs dousan daelo !
* Eur vleunen goenved gant scorn an noz
* A digor seder woar ribl ar roz
* Pa bar an heaul skedus war ’n’hi.
* Ni ive, breudeur, ous o kweled
* A n’eun gav aman oll laouened
* Oll d’ec’h e laromp meulodi.
* IV.
* AN OLL GANERIEN.
* Dorn ous dorn ’ta, bugale ’n diou Gerne
* Ne man ken an amzer ma skoe ar c’hleze.
* Breman, gwir ha leal, trec’homp, neb a c’hello,
* Dre ’n dalvouduzan labourio.
* V.
* Ann amser o tremen didrue
* War e hent a neus diskaret
* Kestel, gizio, kement a gave ;
* Netra out-han na neus paded.
* Mæs douar Arvor a neus mired
* Kouls ac he Feulvano huel
* Gir hon zado — hon gir-ni bepred —
* Kentoc’h ’wit n’eun saotra, merwel !
* Deut eta deut ! Hac hep neb aon anzaved
* Omp d’ec’h gwir vreudeur a bell-so
* Ho mam so hon hini ; ha biken na vo kaved
* ’Med henor d’ec’h ’n’hon doareo.
* VI.
* PEVAR GANER
* Ia douar Arvor a n’eus mired
* Kouls ac he Feulvano Huel
* Gir hon zado — hon gir-ni bepred —
* Kentoc’h ’wit n’eun saotra, merwel !
* VII
* AN OLL GANERIEN ’WIT ACHUI.
* Deût mad oc’h en bon touez, breudeur a vro Cornwall !
* O touar n’eus douged hon gour-dado gwech all
* O kwe neus gwaskeded hûn ho bugaligo.
* Deut mad oc’h en hon touez ! Deus an eil Vreiz d’eben
* Kassomp kevred moezio hon c’halono laouen
* Dreist ar morio ledan, a dreus ar meneio.
# Breiz glac’haret

| ◄ Falz karantez | Breiz glac’haret | Da anaon Guyomarc’h ► |
« Me a fell din vefe va c’han digabestr eveld ar c’hefeleg a darnij war an yun, a nefe va c’han ’vit lezen met plijadur va spered ha va sonj, hag evit ton, nemet trouz va c’halon birvidig. »
* Glac’har zo em c’halon o toned en va bro.
* O weled an deliou e traon ar gwez dero.
* O weled er parkou an holl drez o redal,
* O klevoud dre ar vro avel fall o yudal.
* Goulskoude en va bro a zo memes douar,
* En va bro sarac’het gant poan ha gant kounnar
* Eler, benviachou, ledet dre an erven
* A ra d’hon ezili krena gant an anken.
* N’euz den war ar bale na den o labourat
* Na welan den er park na den ive er prat
* Er warem na glevan ar mesaer o youal
* Danvad o vegelad nag an oan o vreunial.
* Va c’haer gaez, oa gwechall ken iskiz ha laouen
* A zo prestik breman da gweza en poultren
* Ranna ra va c’halon, Doue, planeden gri !
* Va daerou neuz ruillet o tigwezout em zi !
* Penaoz meuz anvezet va zi kement karet,
* Rag ar braz dioutan a zo vel pullufet.
* Ar prenestrou brevet, an nor ken miserab
* Ar presiou louedet ma zeo sklaset va gwad.
* Al lec’h am euz bevet eürus ha didourmant
* Al lec’h ma zoun-me bet ken foll ha ken yaouank
* A zo breman didrouz, ha trist’vel ar maro.
* Red eo din arreti ha mont-krenn en dizro.
* Deus ar speuren e ma, bepred seder ha flam,
* Dindan eur weren dorret poltred karet va mam ;
* Gouelet am euz dourek, klemmet a meuz va gwalc’h,
* Follet eo va spered ha va c’halon awalc’h.
* An iliz zo karget gand yeot ha gant lener
* Eun hoper zo neizet tre war dal an aoter
* Er vered ar beziou a zo el loustoni.
* Ar mein hag ar c’hroaziou goloet a genvi.
* Eun alan bilimus neuz c’houezet war va bro.
* Ma na welan dre holl met traou trist ha garo
* Goulskoude na gredan vefe en Breiz-Izel
* Na brezel na trubuill da veza ken kruel.
* Va zi, va c’haer, va bro, a zo abandonet.
* Tud, kerent, mignoned a zo holl partiet,
* Rannet eo va chalon, ne c’hellan ket kompren,
* Ha mervel a renkan kreiz an devalijen.
# Breïz-Izel

Oberennoù damheñvel pe handelvoù all zo ivez, gwelout Breizh-Izel.
| ◄ Kimiad eur zoudard iaouank | Breïz-Izel | Ar Breizad ► |
— Lâr d’in, anaout a rez ar vro Lec’h, war ar garrek, sao dero ; Lec’h kân ar barz war dreuz he zor, Ha war ann aod e trouz ar mor ? —
— Ia, ar vro-ze eo Breiz-Izel, War ar bed pa daolann eur zell, Ne welann hini koulz hag hi, A c’houlenn ker braz meuleudi. —
— Lâr d’in, anaout a rez ar vro Lec’h ma kaver c’hoaz war eunn dro Komz Doue hag ar feiz o rén, Ha reiz hag eeun kalon ann dén ? —
— Ia, ar vro-ze eo Breiz-Izel, Me a garfe ’vel eur sparfel, Kaout diou-askel, evit monet Trezeg ar vamm ’deuz ma ganet. —
— Lâr d’in, anaout a rez ar vro Lec’h na gren den rag ar maro ; Ma vever e doujanz Doue Ha doujanz lezen ar roue ? —
— Ia , ar vro-ze eo Breiz-Izel, Evid-oun beza diout-hi pell, D’al lec’h m’eo choumet ma c’halon Ma spered nij ’vel eur gudon. —
— Lâr d’in, anaout a rez ar vro Lec’h, evel bleun barz ar parko, Ma weler ar merc’hed iaouank Er pardoniou, seder ha koant ? —
— Ia, ar vro-ze eo Breiz-Izel, Kudon a nij a denn-askel War zu ma bro, lavar, koulmik, Deiz-mad da Vona, ma dousik. —
— Lâr d’in, anaout a rez ar vro A gar he gisiou koz ato ; Ma peder c’hoaz enn ilizou Hag er vered, war ar besiou ? —
— Ia, ar vro-ze eo Breiz-Izel. Kouabren, kaset gant ann avel, Eunn tamm d’ann douar diskennit, Ha bete ma bro ma dougit. —
— Lâr d’in anaout a rez ar vro Ma kaner gwerziou ha sonio E tal ar fornigal, bep noz E koûn oberiou ar re goz ? —
— Ia, ar vro-ze eo Breiz-Izel, Lec’h ma fell d’in mont da vervel, Ha beza eunn deiz douaret Gant ma broïz enn ho bered.
— Ann hini a zavaz ar zon Zo eur zoudard, trist he galon, Hag a varvo gant keun d’he vro, Met prest da vreiz e ve distro.
# A l’Angelus

Oberennoù damheñvel pe handelvoù all zo ivez, gwelout An Añjeluz.
| ◄ Stereden-Vor | A l’Angelus | Cantique des Missionnaires ► |
* Gwerc’hez diwar ho tron ann env,
* Groet warn-omp eur sell a drue.
* Cheleoued hon pedenno breman,
* O mamm ar gwellan !
* O mamm ar gwellan !